Ο **Πακαλίτα Μοσισίλι** (*Pakalitha Bethuel Mosisili*, γενν. 14 Μαρτίου 1945) είναι πολιτικός από το Λεσότο, ο οποίος υπηρέτησε ως πρωθυπουργός του κρατιδίου από τον Μάρτιο του 2015 ως το 2017. Υπηρέτησε ξανά στην πρωθυπουργία από το 1998 ως το 2012. Εκτός από πρωθυπουργός ήταν και υπουργός Άμυνας. Έλαβε εντολή σχηματισμού κυβέρνησης συνασπισμού το 2015.

Βιογραφία και καριέρα
---------------------

Γεννήθηκε στις 14 Μαρτίου 1945. Εξελέγη για πρώτη φορά βουλευτής το 1993 και στη συνέχεια έγινε υπουργός Παιδείας. Στις 14 Απριλίου 1994 απήχθη για λίγο μαζί με άλλους τρεις υπουργούς από στρατιώτες. Στο επεισόδιο σκοτώθηκε ένας πέμπτος υπουργός, ο αναπληρωτής πρωθυπουργός Σελομέτσι Μπαχόλο. Στα τέλη Ιανουαρίου του 1995 ο Μοσισίλι διορίστηκε αντιπρόεδρος της κυβέρνησης και την ίδια χρονιά διορίστηκε επίσης υπουργός εσωτερικών και τοπικής αυτοδιοίκησης. Τον Φεβρουάριο του 1998 εξελέγη ηγέτης του κόμματος Κογκρέσο για τη Δημοκρατία (LCD).Ο Μοσισίλι οδήγησε το κόμμα του σε σχεδόν σαρωτική νίκη στις εκλογές του 1998. Στις εκλογές αυτές υπήρχαν καταγγελίες για παρατυπίες και νοθεία, που οδήγησαν σε έκτροπα από πλευράς αντιπολίτευσης. Η κατάσταση εξομαλύνθηκε μόνο με την επέμβαση του SADC.

Πρωθυπουργός
------------

### Εκλογικές νίκες 2002 και 2007

Έγινε πρωθυπουργός στις 29 Μαΐου 1998. Το κόμμα του κέρδισε τις εκλογές τον Μάιο του 2002, στις οποίες η αντιπολίτευση κατήγγειλε νοθεία. Μάλιστα απειλήθηκε με επέμβαση του στρατού και αναγκάστηκε να καλέσει βοήθεια από την Νοτιαφρικανική Αναπτυξιακή Κοινότητα (SADC). Ακολούθησε και νέα εκλογική νίκη, τον Φεβρουάριο του 2007. Οι εκλογές του 2007 ήταν πρόωρες και έγιναν μετά την αποχώρηση 18 βουλευτών από το κυβερνών κόμμα (η ισχνή πλειοψηφία που είχε τότε στη Βουλή το LCD ήταν 61 επί συνόλου 120 εδρών).. Το LCD κέρδισε τις εκλογές με 61 έδρες ενώ ο σύμμαχός του, το Εθνικό Ανεξάρτητο Κόμμα πήρε επιπλέον 21 έδρες.

### Απόπειρα δολοφονίας

Ένοπλοι επιτέθηκαν στην κατοικία του Μοσισίλι στις 22 Απριλίου 2009 σε μία προφανή απόπειρα δολοφονίας του. Τρεις από τους επίδοξους δολοφόνους σκοτώθηκαν από την αστυνομία, ενώ ο Μοσισίλι δεν έπαθε τίποτε.

Το 2012 αποχώρησε από την πρωθυπουργία και τον διαδέχθηκε ο Τομ Ταμπάνε.

### Εκλογές 2015

Έπειτα από τη διεξαγωγή των γενικών εκλογών του Φεβρουαρίου του 2015, ο Μοσισίλι σχημάτισε κυβέρνηση συνασπισμού. Ορκίστηκε πρωθυπουργός στις 17 Μαρτίου 2015.

### Εκλογές 2017 και παραίτηση από την πρωθυπουργία

Δυο χρόνια αργότερα, την 1η Μαρτίου 2017, ηττήθηκε σε πρόταση δυσπιστίας και θεωρήθηκε πιθανή η διεξαγωγή πρόωρων εκλογών. Στη συνέχεια ο πρωθυπουργός πρότεινε στο βασιλιά Λετσίε Γ΄ να διαλύσει το κοινοβούλιο και ο βασιλιάς το έκανε στις 7 Μαρτίου.

Οι εκλογές διεξήχθησαν στις 3 Ιουνίου 2017 και είχαν ως αποτέλεσμα την νίκη για τον Τομ Ταμπάνε και το κόμμα του, το ABC, το οποίο κέρδισε 48 έδρες έναντι 30 για το Δημοκρατικό Κογκρέσο του Μοσισίλι. Στη συνέχεια, ο Μοσισίλι υπέβαλε την παραίτησή του στον βασιλιά Λετσίε και παρέμεινε υπηρεσιακά στην πρωθυπουργία. Ο Ταμπάνε τον διαδέχθηκε στην πρωθυπουργία στις 16 Ιουνίου.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. mosisili-bethuel-pakalitha.
2. ↑  (Γερμανικά) *Munzinger Personen*. 00000022756. Ανακτήθηκε στις 9  Οκτωβρίου 2017.
3. ↑  Ανακτήθηκε στις 10  Ιουλίου 2019.
4. 1 2  Προφίλ του πολιτικού στον ιστότοπο της Κυβέρνησης του Λεσότο Αρχειοθετήθηκε 2010-07-15 στο Wayback Machine..
5. ↑  "Deputy Prime Minister Murdered by Army Faction" Αρχειοθετήθηκε 2007-09-27 στο Wayback Machine. Summary of Events in Lesotho, 2nd quarter 1994, trc.org.ls.
6. ↑  "Mosisili Appointed Deputy Prime Minister" Αρχειοθετήθηκε 2007-09-27 στο Wayback Machine. Summary of Events in Lesotho, Volume 2, Number 1, First Quarter 1995, trc.org.ls.
7. ↑  "Individual Constituency Results Range from Clear Victories to Minority Votes" Αρχειοθετήθηκε 2007-09-27 στο Wayback Machine. Summary of Events in Lesotho, Volume 9, Number 2, Second Quarter 2002, trc.org.ls.
8. ↑  "Lesotho dissolves Parliament ahead of elections" Αρχειοθετήθηκε 2007-09-27 στο Wayback Machine. AFP (*Mail & Guardian Online*), 25-11-2006.
9. ↑  Bethuel Thai, "Lesotho will go to the polls in February 2007" Αρχειοθετήθηκε 2006-06-15 στο Wayback Machine. Reuters (*IOL*), 1-12-2006.
10. ↑  "Win was not fair - opposition" Αρχειοθετήθηκε 2006-06-15 στο Wayback Machine. AFP (*IOL*), 21-2-2007.
11. ↑  "Lesotho PM survives assassination bid: media", AFP, 22-4-2009.
12. ↑  "Lesotho set for elections following no-confidence vote against PM Mosisili", Africanews, 2-3-2017.
13. ↑  Nthakoana Ngatane, "Lesotho prepares for general elections" Αρχειοθετήθηκε 2017-03-10 στο Wayback Machine. SABC News, 7-3-2017.
14. ↑  "Lesotho: Incumbent Mosisili loses election to former Prime Minister Thabane", Africanews, 6-6-2017.
15. ↑  "Easing fears, Lesotho's PM Mosisili resigns after election loss" Αρχειοθετήθηκε 2017-10-21 στο Wayback Machine. Associated Press, 9-6-2017.
16. ↑  Ismail Akwei, "'Devastated' Lesotho PM inaugurated after fatal shooting of wife", Africanews, 16-6-2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πακαλίτα Μοσισίλι** |

* Βιογραφικό στον ιστότοπο της κυβέρνησης του Λεσότο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63537257
* LCCN: nb2007022165
* ISNI: 0000 0000 3911 599X
* GND: 1210727862

 |

 |